jkorsvik/nowiki_second_scrape_merged huggingface dataset:
Sandøsund

Sandøsund er et sted på Hvasser i Færder kommune i Vestfold. Her er det restauranter, butikker, fiskemottak og kystmuseum. Stedet Sandøsund, eller Krukehavn, som det står på kartet, har navnet etter sundet som går mellom øyene Hvasser og Sandø. I seilskutetida var det egentlig sundet som var stedet, havna var midtpunktet.
Sandøsund er det sentrale sted i tettstedet Hvasser.
Losstasjonen i Sandøsund var lenge hovedstasjon for losvesenet i Ytre Oslofjord. Losskøytene bruker stadig havna i Sandøsund, men kystverket har flyttet losstasjonen til Horten.
Sandøsund var lenge et kommunikasjonssenter ved Oslofjorden. Her anløp ruteskip som gikk i trafikk langs kysten. En periode midt på 1800-tallet var Sandøsund møtested for landets to første dampskip, hjuldamperne «Constitutionen» og «Prinds Carl».
Sandøsund var lenge endeholdeplass for busselskapet Øybuss' rute 01 Hvasser Vestre vei til Tønsberg. I dag er Sandøsund snuplass for Vestviken kollektivtrafikks rute 02 Tjøme/Hvasser (Tenvik) - Tønsberg - Horten - Holmestrand.
Fra Sandøsund går sammenhengende merket skipsled til Tønsberg gjennom skjærgården på østsiden av Tjøme og Nøtterøy; den kalles Sandøsundleden på sjøkart.


== Referanser ==
Moods of Norway

Moods of Norway er et norsk merkenavn og en produsent av moteklær. Selskapet ble etablert av Stefan Dahlkvist, Peder Børresen og Simen Staalnacke i Stryn i 2003.
Moods of Norway økte fra 2003 omsetningen fra 300 000 til nærmere 332 843 000 norske kroner i 2012. I 2011 gikk selskapet med 93 millioner i overskudd.Selskapet meldte oppbud og ble slått konkurs 21. september 2017.Etter konkursen kjøpte de gamle eierne tilbake rettighetene til varemerket Moods of Norway.
Moods of Norway ble relansert i ny drakt i mars 2019, nå under merkevaren Moods.


== Historie ==
Det var i studietiden på Hawaii Pacific University i 2003 at Dahlkvist og Staalnacke fikk besøk av Børresen. De bestemte seg for å lansere et klesmerkekonsept som bygde på norske tradisjoner. Den første kolleksjonen ble klar samme år. Siden den gang har selskapet fortsatt å lansere nye kolleksjoner. 
Etter etableringen i 2003 ble det åpnet en rekke butikker i Norge.
Etter etableringen av butikker i Norge begynte selskapet også satsing utenlands med egne butikker i Los Angeles og New York City. I tillegg tilbød Moods of Norways produkter i kjeder og butikker også i andre land.
Traktoren selskapet brukte i logoen sin var ikke en rosa Ferguson TE20, men denne traktoren ble ofte stilt ut sammen med produktene til Moods of Norway. Et tall er brodert på alle selskapets dresser og skjorter, en referanse til antall registrerte traktorer i Norge. Dette tallet har variert over tid og var på et tidspunkt 234 243. Moods of Norway hadde butikker i Norge og USA.
Selskapets kolleksjoner var tredelt: «street», «casual» og «cocktail».


== Priser ==
Børresen og Staalnacke fikk tildelt Scheiblers Legats Talentpris for god design i 2006. 


== Konseptutvikling ==
26. oktober 2006: Lansering av brillekolleksjon.
15. november 2006: Lansering av boxershorts.
28. november 2008: Åpning av egen butikk på Torgalmenningen i Bergen.
Mai 2009: Åpnet butikk på Robertson Boulevard, West Hollywood, Los Angeles, California.
29. mai 2009: Åpning av egen butikk i Nordre gate i Trondheim.
November 2010: Lansering av egen prøvekolleksjon på klokker.


== Referanser ==


== Eksterne lenker ==
Offisielt nettsted 
(en) Moods of Norway – kategori av bilder, video eller lyd på Commons 
https://www.elle.no/nye-moods-of-norway/
«Moods of Norway lanserer briller» NRK
«Moods of Norway – årets Askeladd» NRK
«Barock'n Roll på Norsk Folkemuseum»
Kraków erkebispedømme

Erkebispedømmet Kraków ligger i det sydlige Polen, i den vestlige delen av det lillepolske voivodskap. Erkebispedømmet er et av de viktigste og eldste i Polen, og dets viktigste kirke er Wawelkatedralen. Krakóws mest berømte erkebiskop var Karol Wojtyła, som i 1978 ble pave Johannes Paul II.
Det bor (per 2004) 1 566 555 katolikker i kirkeprovinsen, noe som utgjør en befolkningsandel på 97 %. Det har 414 sogn og i overkant av 2 000 prester. Erkebiskopen av Kraków er kardinal Stanisław Dziwisz, som tidligere var pave Johannes Paul IIs privatsekretær.


== Historie ==
Bispedømmet Kraków ble enten grunnlagt i 970-årene eller sammen med Gniezno erkebispedømme i år 1000. I alle fall ble bispedømmet underlagt Gniezno som suffragan dette året. Etter at den polske hovedstaden ble flyttet fra Gniezno til Kraków i 1038, økte bispedømmets betydning. Biskop Aaron ble f.eks. i 1049 utnevnt til erkebiskop, men selve bispedømmet fikk ikke status som erkebispedømme. Biskop Zbigniew Oleśnicki kjøpte i 1443 fyrstedømmet Siewierz, slik at biskopene frem til 1789 ble verdslige herskere over en liten del av bispedømmet. Selv om biskopene mistet Siewierz i 1789, fikk de fra 1889 lov av den østerrikske keiser til å føre tittelen fyrstbiskop. Med et areal på 56 000 km² var Kraków bispedømme et av Europas største bispedømmer.
Etter Polens tredje deling (1795) hadde Kraków havnet i Østerrike, og ble derfor i 1807 flyttet fra Gnieznos kirkeprovins først til Lwóws (Lvivs/Lembergs) og i 1818 til Warszawas kirkeprovins. 1880 ble Kraków bispedømme immediat, dvs. direkte stilt under Den hellige stol, og i 1925 opphøyet til erkebispedømme. Samtidig ble Kraków metropolitanbispedømme over Kielce og Tarnów bispedømme (som inntil da hadde ligget under Lwów erkebispedømme) samt de to nyoppretta bispedømmene Częstochowa og Katowice.
De to sistnevnte bispedømmene ble i 1992 av pave Johannes Paul II opphøyet til erkebispedømmer. Til gjengjeld opprettet han Bielsko-Żywiec bispedømme som et nytt suffraganbispedømme under Kraków. Dermed er Kraków det eneste av dagens polske erkebispedømmet som har flere enn to suffraganer.


== Tidligere erkebiskoper ==
Se også liste over biskoper av KrakówAdam Stefan Sapieha (1925–1951)
Karol Józef Wojtyla (1964-1978, deretter pave Johannes Paul II)
Franciszek Macharski (1978–2005)
Stanislaw Dziwisz (2005–)


== Eksterne lenker ==
Offisielt nettsted 
(en) Roman Catholic Archdiocese of Kraków – kategori av bilder, video eller lyd på Commons
Barclays

Barclays PLC er Storbritannias tredje største bank. Fra 1690 har banken sine røtter i London.
Navnet «Barclay» dukket først opp i 1736, og kommer fra forretningsmennene og pengeutlånerne Alexander og David Barclay. 
I dag er banken en global finanstjenesteleverandør som opererer i Europa, USA, Asia og Afrika. Bankens hovedkvarter ligger på One Churchill Place i Canary Wharf, i Londons Docklands. Barclays amerikanske hovedkvarter ligger i New York, 200 Park Avenue.

Fra 2004 til og med 2015/16-sesongen var Barclays tittelsponsor for Premier League.


== Referanser ==


== Eksterne lenker ==
(en) Offisielt nettsted 
(en) Barclays – kategori av bilder, video eller lyd på Commons
Andy Johnson

Andrew Johnson (født 10. februar 1981 i Bedford) er en engelsk fotballspiller som for øyeblikket er kontraktløs etter sist å ha spilt for Crystal Palace ut januar 2015.


== Klubbfotball ==


=== Birmingham City ===
Han begynte sin karriere hos Birmingham City, der han fikk et tilbakeslag, når han misset en straffe i en straffesparkkonkurransen i Ligacupen 2001 mot Liverpool, og dermed sendte laget sitt ut av konkurransen.
Etter bare noen få bemerkelsesverdige opptredener ble han solgt til Crystal Palace i 2002, etter at the Blues rykket opp i Premier League. Johnson ble brukt som bytte i handelen av Clinton Morrison, og var prissatt til £750,000.


=== Crystal Palace ===
Han skårte et hat-trick i en 5-0 seier over rivalene Brighton & Hove Albion den 26. oktober 2002, og så et nytt et i den neste kampen mot Walsall.
Under ledelse av den nye manageren Iain Dowie, begynte ettervert Johnsons spill å bli svært mye bedre. Han endte som toppskårer i 2003-04 i Football League First Division med 32 mål. Palace nådde Playoff og ble forfremmet til Premier League for 2004-05 sesongen etter at de slo West Ham United 1-0 i playoff-finalen, fem måneder etter at de hadde vært på 19.-plass.
Trass i at Palace rykket rett ned igjen sesongen etter, ble Johnson engelsk toppskårer i serien, nest mest totalt. Selv om kritikere av Johnson bemerket at åtte av disse målene kom på straffespark, der han selv «sørget for» syv av disse. 
Johnson truet med å forlate klubben etter nedrykket, men den 2. august 2005, signerte Johnson en femårs kontrakt med Palace for en kraftig økning i lønningen (ca. £24,000 pr uke, noe som gjorde han til den høyest betalte spilleren utenfor Premier League).


=== Fulham ===
I juli 2008 aksepterte Everton et bud på et «åtte-siffret tall» fra Fulham for Johnson. Det ble meldt at det var problemer i forbindelse med hans medisinske sjekk, noe som kunne føre til en reforhandling av overgangssummen, men overgangen ble gjennomført 7. august 2008, og Johnson signerte en fire årskontrakt, i en overgang i størrelsesorden av 10,5 millioner pund.I januar 2015 gikk hans kontrakt ut med Crystal Palace FC.


== Referanser ==


== Eksterne lenker ==
(en) Andy Johnson – FIFA 
(en) Andy Johnson – Transfermarkt 
(en) Andy Johnson – national-football-teams.com 
(en) Andy Johnson – WorldFootball.net 
(en) Andy Johnson – Soccerbase.com 
(en) Andy Johnson – Soccerway 
(en) Andy Johnson – EU-Football.info 
(en) Andy Johnson – FBref 
(es) Andy Johnson – as.com 
(en) Andrew Johnson profile Arkivert 10. oktober 2012 hos Wayback Machine. at Everton F.C.'s web site
(en) Andrew Johnson statistics, honours, timeline at footballdatabase.com
(en) Andrew Johnson official website at Icons.com
Scott Parker

Scott Matthew Parker (født 13. oktober 1980) er en engelsk fotballtrener og tidligere fotballspiller.Parker startet sin profesionelle karriere i Charlton. Så dro han til London-klubben Chelsea, hvor han bare fikk spille femten kamper. Etter mangel på spilletid og tillit, dro Parker til Newcastle United. Scott Parker skåret forøvrig Newcastles første mål i 1. serierunde i Premier League 2006/07. Fra 2007 til 2011 Har Parker spilt for den andre London-klubben West Ham United. Der har han har fått tittelen ''Player of the year'' 3 ganger.
Han har også representert England ved seks anledninger og har også flere kamper på aldersbestemte landslag. 
Scott Parker er den første fotballspilleren som har spilt for både Chelsea FC, West Ham United og Tottenham Hotspur.
28. februar 2019 ble han ansatt som midlertidig manager for Fulham FC.10. mai 2019 ble han ansatt som manager for Fulham FC.


== Referanser ==


== Eksterne lenker ==
(en) Scott Parker – UEFA 
(en) Scott Parker – Transfermarkt 
(en) Scott Parker – Transfermarkt (manager) 
(en) Scott Parker – national-football-teams.com 
(en) Scott Parker – WorldFootball.net 
(en) Scott Parker – Soccerbase.com 
(en) Scott Parker – Soccerbase.com (manager) 
(en) Scott Parker – FootballDatabase.eu 
(en) Scott Parker – Soccerway 
(en) Scott Parker – EU-Football.info
Darren Bent

Darren Ashley Bent (født 6. februar 1984 i Tooting, London) er en engelsk fotballspiller med aner fra Jamaica som for tiden er klubbløs.
Bent kom til Aston Villa fra Sunderland AFC. Darren Bent er en spiller som ofte skårer mange mål og har derfor fått flere landskamper for England samt flere kamper på aldersbestemte landslag. 


== Klubbkarriere ==
Den 29. juni 2007 meldte Bent overgang til Tottenham Hotspur FC, i en rekordhandel verdt £16,5 millioner. Der satt han mye på benken under Martin Jol og Juande Ramos, men fikk mer spilletid under Harry Redknapp.
Den 5. august 2009 ble Bent klar for Sunderland AFC. Han har tidligere spilt for Ipswich Town FC og Charlton Athletic FC. 
Den 18. januar 2011, ble det bekreftet at Bent hadde signert en 4,5 års kontrakt, med Birmingham-klubben Aston Villa. Overgangsummen endte på £24 millioner, noe som gjør han til tidenes dyreste Villa-spiller. Han debuterte mot Manchester City FC 22. januar, hvor han også scoret kampens eneste mål, og sørget for seier på Villa Park.
I begynnelsen av januar 2015 ble Bent lånt ut til Derby County FC ut 2014/2015-sesongen. Overgangen ble gjort permanent i juni 2015, etter at Bent ble frigitt av Aston Villa ved sesongslutt.


== Statistikk ==
Kun ligaspill, oppdatert 27. desember 2014.


== Referanser ==


== Eksterne lenker ==
(en) Darren Bent – UEFA 
(en) Darren Bent – Transfermarkt 
(en) Darren Bent – national-football-teams.com 
(en) Darren Bent – WorldFootball.net 
(en) Darren Bent – Soccerbase.com 
(en) Darren Bent – FootballDatabase.eu 
(en) Darren Bent – Soccerway 
(en) Darren Bent – EU-Football.info 
(tr) Darren Bent – Mackolik.com 
(en) Darren Bent – FBref
Yakubu Aiyegbeni

Abdulrasaq Yakubu Aiyegbeni (født 22. november 1982) er en nigeriansk tidligere fotballspiller.Yakubu kom til klubben Portsmouth i 2003 etter å ha spilt i israelsk- og portugisisk fotball for ca. 11,5 millioner pund.
Yakubu spilte også for det nigerianske landslaget i perioden 2000 til 2012, og står med 21 mål på 57 kamper. Yakubu kjennetegnes som fysisk sterk, rask, driblefarlig og en såkalt goalgetter. Den 2. februar 2015 meldte han overgang til Reading FC med en halvårskontrakt med varighet ut 2014/2015-sesongen.


== Referanser ==


== Eksterne lenker ==
(en) Aiyegbeni Yakubu – Olympedia 
(en) Aiyegbeni Yakubu – Sports-Reference (OL-resultater – arkivert) 
(en) Aiyegbeni Yakubu – FIFA 
(en) Aiyegbeni Yakubu – UEFA 
(en) Aiyegbeni Yakubu – Transfermarkt 
(en) Aiyegbeni Yakubu – national-football-teams.com 
(en) Aiyegbeni Yakubu – WorldFootball.net 
(en) Aiyegbeni Yakubu – Soccerbase.com 
(en) Aiyegbeni Yakubu – FootballDatabase.eu 
(en) Aiyegbeni Yakubu – Soccerway
Ambassadøren (dokumentarfilm)

Ambassadøren er en norsk TV-dokumentarfilm fra 2005 regissert av Erling Borgen. Dokumentaren omhandler den amerikanske ambassadøren John Negroponte og hans aktivitet i Mellom-Amerika på 1980-tallet. Den ble produsert i samarbeidet med NRK og ble vist på NRK1 den 25. januar 2005. Den ble senere vist på filmfestivaler i flere land.  


== Om filmen ==
NRKs tidligere Latin-Amerika-korrespondent, Erling Borgen, forsøker å belyse historien om John Negropontes virksomhet mens han var USAs ambassadør i Honduras på 1980-tallet. Menneskerettighetsaktivister i Mellom-Amerika hevder at Negroponte styrte flere borgerkriger i den mellomamerikanske regionen. Det blir videre hevdet at Negroponte var ansvarlig for brudd på menneskerettighetene i flere mellomamerikanske land, og at han sto sentralt i et terrorsystem som drepte, torturerte og bortførte tusener. Det blir også fremsatt påstander om at han samarbeidet tett med dødsskvadronene i Mellom-Amerika.Han skal ha samarbeidet tett med general Gustavo Alvarez Martinez i Honduras, sjefen for de militære styrkene i landet. Alvarez Martinez bygget opp styrken «Bataljon 316». Denne dødsbataljonen myrdet over 200 opposisjonelle i Negropontes ambassadørtid. De filmen ble lagd diskuterte Pentagon om USA skulle bygge opp slike dødsskvadroner i Irak, der Negroponte ble USAs ambassadør i 2004.Nobelprisvinneren Rigoberta Menchu fra Guatemala medvirker også i filmen og hevder at Negroponte burde vært stilt for en internasjonal krigsforbryterdomstol.


== Referanser ==


== Eksterne lenker ==
(en) Ambassadøren på Internet Movie Database 
(no) Ambassadøren hos Filmfront
Anzoátegui

Anzoátegui, en av Venezuelas delstater, ligger nordøst i landet. Hovedstaden er Barcelona. Delstatens areal er 43 300 km². Ved folketellingen i 2011 hadde delstaten 1 469 747 innbyggere.


== Geografi ==
Anzoategui ligger mot den nordøstlige kysten ut mot Det karibiske hav. Den grenser til delstatene Monagas og Sucre i øst, Bolívar i sør og Guárico i vest. Delstaten er kjent for strendene, som trekker til seg mange besøkende. Kysten er som en 100 km lang sammenhengende strand.


== Økonomi ==
Delstatens økonomi er sterkt preget av landets hovedressurs, olje. Andre viktige næringsgrener er fiskeri og turisme.


== Politisk inndeling ==
Liste over de 21 kommuner (spansk municipios) i Anzoátegui:


== Referanser ==
Carlton Cole

Carlton Cole (født 12. november 1983 i Croydon, London) er en engelsk fotballspiller som har kontrakt med Scottish Permiership-klubben Celtic. Cole er av nigerianske aner fra sine foreldre, men valgte å spille for engelske aldersbestemte landslag, faktisk har han spilt 19 U21-landskamper for England. Cole kom til klubben fra Chelsea hvor han ble tvunget til å finne seg en annen klubb da Andrij Sjevtsjenko og Salomon Kalou ankom. Han skåret i sin debut for West Ham United, i serieåpningen 2006/07 mot Charlton.
Carlton Cole har etablert seg på West Ham United og spiller en avgjørende rolle i laget. 19. mai 2012 scoret han ett mål og hadde en målgivende i play-off finalen mot Blackpool FC som endte 2-1 og sendte dem tilbake til Premier League. 
Cole har også blitt en stjerne for Englands landslag. Han gjorde sin debut for England 11.02.08 i 2-0 tapet mot Spania. Han har nå spilt 7 A-lagskamper for England.


== Spillerstatistikk ==


== Referanser ==


== Eksterne lenker ==
(en) Carlton Cole – Transfermarkt 
(en) Carlton Cole – national-football-teams.com 
(en) Carlton Cole – WorldFootball.net 
(en) Carlton Cole – Soccerbase.com 
(en) Carlton Cole – FootballDatabase.eu 
(en) Carlton Cole – Soccerway 
(en) Carlton Cole – EU-Football.info 
(en) Carlton Cole – FBref 
(es) Carlton Cole – as.com
Ren Woods

Ren Woods (født 1. januar 1958 i Portland i Oregon) er en amerikansk sangerinne og skuespillerinne. Hennes mest kjente rolle er antagelig som Fanta i TV-serien Røtter fra 1977. Hun er også å finne i What's Happening!! , Lou Grant, Hill Street Blues, Roc, Sabrina, the Teenage Witch (heksen Sabrina) og NYPD Blue. Hun hadde også en sangrolle i den kjente filmmusikalen Hair fra 1979.


== Filmografiutvalg ==
Car Wash (1976)
 Youngblood (1978)
Hair (1979)
The Jerk (1979)
Xanadu (1980)
Hvordan bli kvitt sjefene (1980)
Jumpin' Jack Flash (1986)


== Eksterne lenker ==
(en) Renn Woods – kategori av bilder, video eller lyd på Commons 
(en) Ren Woods på Internet Movie Database 
(sv) Ren Woods i Svensk Filmdatabas 
(en) Ren Woods på AllMovie 
(en) Ren Woods hos The Movie Database 
(en) Ren Woods på Discogs 
(en) Ren Woods på MusicBrainz
Jødiske gravlunder

Jødiske gravlunder er gravlunder der jøder begraver sine døde etter jødiske tradisjoner. 
I Oslo er en del av Sofienberg gravlund jødisk gravlund. Den ble første gang tatt i bruk i 1885. Ved Østre gravlund er den sørøstlige delen skilt ut til Det Mosaiske Trossamfunn, gravlunden fikk navnet Helsfyr gravlund.
I perioder med antisemittisme, som under andre verdenskrig, ble en rekke jødiske gravlunder skjendet og de forfalt på grunn av manglende stell. 


== Noen jødiske gravlunder ==
Adass-Jisroel-Friedhof i Berlin
Jüdischer Friedhof Berlin-Mitte
Jüdischer Friedhof Berlin-Weißensee
Der Alte Jüdische Friedhof an der Battonnstraße i Frankfurt am Main
Nowy Cmentarz Żydowski i Łódź
		


== Eksterne lenker ==
(en) Jewish cemeteries – kategori av bilder, video eller lyd på Commons 
(en) Jewish cemeteries – galleri av bilder, video eller lyd på Commons
Kognitive forstyrrelser

Kognitive forstyrrelse er ulike grader av konsentrasjonsproblemer, hukommelsesvikt, holde på oppmerksomheten, blander sammen ulike ord, og fører til en frustrerende manglende evne til å opprettholde normal intellektuell aktivitet. I sjeldne tilfeller kan man miste taleevnen helt eller delvis.
Der Alte Jüdische Friedhof an der Battonnstraße

Der Alte Jüdische Friedhof an der Battonnstraße er en jødisk gravlund i Frankfurt am Main i den gamle jødiske ghettoen Frankfurter Judengasse.
Gravlunden var i bruk fra 1270 til 1828, men det meste av den ble ødelagt under andre verdenskrig. Planen var å lage en folkepark eller en lekeplass for barn der. Bare 175 støtter ble tatt vare på. De ble satt opp igjen etter krigen, men ikke på stedet de hadde stått tidligere, for ingen hadde kartlagt dette. En liten del av den opprinnelige gravlunden ble imidlertid ikke ødelagt og står som den var før krigen. 
I dag er gravlunden midtpunkt i Gedenkstätte Neuer Börneplatz. På muren rundt er det satt opp 11 134 navnesteiner til minne om jøder fra Frankfurt am Main som ble drept under andre verdenskrig.
Tamás Szekeres

Tamás Szekeres (født 19. september 1972) er en ungarsk tidligere fotballspiller som senest spilte for Fredrikstad fotballklubb. Tamas Szekeres kom fra Tromsø i midtsesongen 2006 etter å spilt for klubbene Ferencvaros, Vågakameratene, Ujpest, Gent, Cottbus, Strømsgodset, Debrecen VSC og Sopron. 
Den 15. februar 2007 ble han plassert i treningsgruppe. Samme dag spekulerte man på om det ble en overgang til Sparta i Sarpsborg, Szekeres og klubben ble imidlertid ikke enige om betingelsene. Etter at kontrakten med FFK gikk ut reiste Szekeres tilbake til Ungarn og ble ansatt i det ungarske fotballforbundet.


== Referanser ==


== Eksterne lenker ==
(en) Tamás Szekeres – Transfermarkt 
(en) Tamás Szekeres – national-football-teams.com 
(en) Tamás Szekeres – EU-Football.info 
(en) Tamás Szekeres – FBref
Brian Waltrip

Brian Charles Waltrip (født 12. januar 1978) er en amerikansk fotballspiller. Han er midtbanespiller, og har tidligere spilt for C.D.O.M, Tampere United, Tampa Bay Mutiny, Sao Paulo FC, Mandalskameratene, Sandefjord Fotball, Sogndal Fotball, Molde FK og Kyoto Sanga FC.


== Eksterne lenker ==
(en) Brian Waltrip – Transfermarkt 
(en) Brian Waltrip – WorldFootball.net 
(no) Brian Waltrip – Norges Fotballforbund 
(en) Brian Waltrip – FBref
Kolumbuskort

Kolumbuskortet er et elektronisk reisekort som brukes på kollektivtransporten i Rogaland, som administreres av Kolumbus. Kortet er tilgjengelig som personlig og upersonlig kort. Med personlige kort har man mulighet til å ha  «reisepenger» på kortet. reisepenger fungerer omtrent på samme måte som kontantkort til mobiltelefoner: Man fyller det først opp med et beløp og betaler deretter enkeltbilletter med kortet. Kortene kan også fylles på med Periodepass (kun tilgjengelig på personlig kort), Flexipass, Korttidspass/Dagpass, Ungdomspass (kun tilgjengelig på personlig kort), Studentpass (kun tilgjengelig på personlig kort) og Kombipass (kun tilgjengelig på personlig kort) (for mer informasjon om de ulike produktene og priser, se Kolumbus' nettsider).
Sommeren 2006 ble det sendt ut personlig Kolumbuskort til alle personer over 16 år med bosted i Rogaland – rundt 310 000 personer. Disse kortene har navn, fødselsdato og kortnummer påskrevet, men er ikke registrert i datasystemet til Kolumbus. Dette pga. restriksjoner fra Datatilsynet. Personer som fikk disse kortene må derfor henvende seg til Kolumbus for å få registrert kortet om man skal ha f.eks. reisepenger.(dette er gratis) Det er også mulighet for å få Kolumbuskort på Kolumbus' kontorer, mot et gebyr på 50 kroner.
Minikort er samme type kort, bare i papirformat og brukes nå som engangs busskort. De er mindre holdbare og upersonlige og kan kun brukes en gang. Kortene kan brukes til reiseprodukter som Korttidspass/Dagpass. Minikort ble brukt til Ungdomspass, Flexipass og lignende produkter fra 1. januar 2006 og frem til Kolumbuskortene ble sendt ut.
Validatorene (kortlesere) for Kolumbuskort og Minikort er installert i de fleste transportmidler som kjører for Kolumbus. Vy kjører sitt eget system, men har utstyr som kan lese av Kolumbuskort. Begge kortene er RFID-kort som bruker trådløs teknologi for å lese av innholdet på kortet. Dette gjør det mulig å ha kortet liggende i en plastlomme for kort eller i en lommebok uten å måtte ta det ut hver gang man skal lese det av. I nyere mobiltefoner, på tvers av mobilleverandør, blir det lagt inn en ny funksjon som heter Near Field Communications. Dette er RFID-mottaker og -sender, som gjør mobilen i stand til å fungere som et Kolumbuskort. Dette kan på et senere tidspunkt bli lansert hos Kolumbus. Det finnes også mange andre tjenester som kan bruke denne type kommunikasjon med mobilen.
Systemet for elektronisk betaling er levert av det norske selskapet FARA. Andre fylker som bruker samme system er Vest-Agder, Aust-Agder, Møre og Romsdal, Nord- og Sør-Trøndelag (t:kort), Nordland, Troms, Hedmark, Oppland, Telemark og Vestfold.
Kolumbus tilbyr også billettsalg via appen Kolumbus Billett, hvor reisende kan forhåndskjøpe enkeltbilletter og enkelte månedsprodukter.


== Eksterne lenker ==
Om Kolumbuskort og Minikort på Kolumbus' nettsider